Αλφόνσος Φερνάντεθ ελ Νίνιο

Ο Αλφόνσος Φερνάντεθ ο παις, ισπαν. Alfonso Fernández el Niño (π. 1243 - 1281) από τον Καστιλιανό Οίκο της Ιβρέα ήταν νόθος γιος του Αλφόνσου Ι΄ της Καστίλης. Από τον γάμο του με τη Λευκή-Αλφόνσα έγινε κύριος της Μολίνα & Μέσα.

 Ήταν νόθος γιος του Αλφόνσου Ι΄ του Σοφού και της ερωμένης του Ελβίρας Ροδρίγεθ δε Βιγιάδα, κόρης του Ροδρίγο Φερνάντεθ δε Βιλιάδα. Ετεροθαλείς αδελφοί του ήταν οι Φερδινάνδος δε λα Θέρδα, διάδοχος, Σάντσο Δ΄, Πέτρος, Ιάκωβος και Ιωάννης. Εμφανίζεται ως δωρητής το 1255. Ήταν επιδέξιος στην πολιτική και ικανός στα στρατιωτικά, έτσι είχε την εμπιστοσύνη του πατέρα του. Το 1262 του ανατέθηκε η κατανομή γης της κατακτημένης Ταΐφα της Νιέμπλα. Το 1267 εργάστηκε για την οριοθέτηση περιοχών. Οι Μουδέχαρ της Ανδαλούθια και Μούρθια εξεγέρθηκαν το 1264, αλλά ηττήθηκαν από τον Αλφόνσο Ι΄ και ο Αλφόνσος Φερνάντεθ έμεινε στην περιοχή. Το 1272 απεβίωσε ο πεθερός του και η σύζυγός του κληρονόμησε την κυριότητα (señorio) της Μολίνα & Μέσα. Έγινε διοικητής της Ανδαλουσίας και έδρευε στη Σεβίλη. Ήταν έμπειρος στα στρατιωτικά και μαζί με τον ετεροθαλή αδελφό του Φερδινάνδο δε λα Θέρδα, τον θείο τους Φίλιππο και τον Νούνιο Γονθάλεθ δε Λάρα εκστράτευσαν εναντίον του εμιράτου της Γρανάδα. Το 1274 ανέλαβε την άμυνα της Σεβίλης έναντι των επιθέσεων των Μουσουλμάνων. Στη μάχη της Έθιχα οι Χριστιανοί ηττήθηκαν και ο Νούνιο Γονθάλεθ δε Λάρα αποκεφαλίστηκε. To 1278 συμμετείχε με τους αδελφούς του Σάντσο και Πέτρο στην πολιορκία του Αλγέθιρας, που απέτυχε το επόμενο έτος. Ταυτόχρονα στη ναυμαχία του Αλγέθιρας καταστράφηκε ο Καστιλιανικός στόλος. Ανέλαβε την εμπροσθοφυλακή κατά την αποχώρηση. Το 1281 συμμετείχε με τον πατέρα του σε άλλη εκστρατεία εναντίον του εμιράτου της Γρανάδας, όπου ανέλαβε την οπισθοφυλακή του στρατεύματος. Μετά την εκστρατεία εναντίον του Βέγα δε Γρανάδα το 1281, απεβίωσε και τάφηκε μάλλον στη μονή της Σάντα Μαρία δε Ματαγιάνα στην Βαγιαδολίδ· η μονή τώρα είναι ερειπωμένη. Νυμφεύτηκε την εξαδέλφη του πατέρα του Λευκή-Αλφόνσα, κόρη και κληρονόμο του Αλφόνσου των Ιβρέα κυρίου του Μολίνα & Μέσα και είχε (eπιζόν) τέκνο: Ισαβέλα απεβ. 1292, παντρεύτηκε τον Χουάν Νούνιεθ Β΄ δε Λάρα. Del Arco y Garay, Ricardo; Ricardo del Arco y Garay (1954). Instituto Jerónimo Zurita. Consejo Superior de Investigaciones Científicas., ed. Sepulcros de la Casa Real de Castilla. Madrid. González-Doria, Fernando (2000). Diccionario heráldico y nobiliario de los Reinos de España (1ª ed.). San Fernando de Henares (Madrid): Ediciones Trigo S. L. ISBN 84-89787-17-4. González Jiménez, Manuel (October 2004). Alfonso X el Sabio (1ª ed.). Barcelona: Editorial Ariel S. A. ISBN 84-344-6758-5. Herrera Casado, Antonio (2000). Molina de Aragón: veinte siglos de historia. Volumen 33 de Tierra de Guadalajara. Guadalajara: AACHE Ediciones. ISBN 8495179423. Ibañez de Segovia Peralta y Mendoza, Gaspar; Marqués de Mondejar; Nicolás Cotoner y Cotoner (1777). Joachin Ibarra, ed. Memorias historicas del Rei D. Alonso el Sabio i observaciones a su chronica. Madrid. De Loaysa, Jofré; García Martínez, Antonio (1982). Academia Alfonso X el Sabio, Colección Biblioteca Murciana de bolsillo Nº 27, ed. Crónicas de los Reyes de Castilla Fernando III, Alfonso X, Sancho IV y Fernando IV (1248-1305) (in Latin and Spanish) (2ª ed.). Murcia. ISBN 84-00-05017-7. Mariana, Juan de; Juan de Mariana (1855). Imprenta y librería de Gaspar y Roig, editores, ed. Historia General de España (Reedición ed.). Madrid. Salvador Martínez, H (2003). Alfonso X el Sabio (1ª ed.). Madrid: Ediciones Polifemo. ISBN 9788486547660. Menéndez Pidal de Navascués, Faustino; Faustino Menéndez Pidal de Navascués (1982). Instituto Luis de Salazar y Castro, ed. Heráldica medieval española. Volumen I: La Casa Real de Castilla y León. Hidalguía. ISBN 8400051505. "La autonomía histórica del señorío de behetría de linaje de Molina". Hidalguía. Madrid: Ediciones Hidalguía (154-155). May–August 1979. ISSN 0018-1285. Estepa Díez, Carlos (2006). "Doña Juana Núñez y el señorío de los Lara". Revue interdisciplinaire d'études hispaniques médiévales. París: SEMH-Sorbonne.